CELEX: C2006/036/38
Language: hu
Date: 2006-02-11 00:00:00
Title: C-401/05. sz. ügy: A Hoge Raad der Nederlanden  2005. november 11-i  ítéletével a VDP Dental Laboratory N. V. kontra Staatssecretaris van Financiën ügyben benyújtott előzetes döntéshozatal iránti kérelem

11.2.2006   
            
            
               HU
            
            
               Az Európai Unió Hivatalos Lapja
            
            
               C 36/19
            
         A Hoge Raad der Nederlanden 2005. november 11-i ítéletével a VDP Dental Laboratory N. V. kontra Staatssecretaris van Financiën ügyben benyújtott előzetes döntéshozatal iránti kérelem
   (C-401/05. sz. ügy)
   (2006/C 36/38)
   Az eljárás nyelve: holland
   A Hoge Raad der Nederlanden (Hollandia) 2005. november 11-i határozatával, amely 2005. november 16-án érkezett a Bíróság Hivatalához, a VDP Dental Laboratory N. V. kontra Staatssecretaris van Financiën ügyben előzetes döntéshozatal iránti kérelmet nyújtott be az Európai Közösségek Bíróságához.
   A Hoge Raad der Nederlanden a következő kérdésekről kéri a Bíróság döntését:
   
               1)
            
            
               A hatodik irányelv (1) 13. cikke A. része (1) bekezdésének e) pontját úgy kell-e értelmezni, hogy a fogtechnikusok műfogsorral kapcsolatos szolgáltatásának fogalma kiterjed műfogsorok olyan adóalany által történő szolgáltatására, aki a műfogsorok előállításával fogtechnikust bíz meg?
            
         
               2)
            
            
               Ha az előző kérdésre adott válasz igenlő:
               A hatodik irányelv 17. cikke (3) bekezdésének a) pontját úgy kell-e értelmezni, hogy egy tagállam, amely a fenti szolgáltatásokat HÉA-mentességben részesítette, adólevonási jogot is kell, hogy biztosítson e szolgáltatásokra vonatkozóan, amennyiben (különösen a hatodik irányelv 28b. cikke B. részének (1) bekezdése szerint) e szolgáltatásokat egy másik tagállamban nyújtják, amely e szolgáltatásokat a hatodik irányelv 28. cikke (3) bekezdésének a) pontja alapján – az E melléklet 2. pontjával összefüggésben értelmezve – kizárta a mentességből?
            
         
      (1)  A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-I 77/388/EGK hatodik tanácsi irányelv (HL 1977 L 145., 1. o.; magyar nyelvű különkiadás 9. fejezet, 1. kötet, 23. o.)